A4-0332/98

Euroopan keskuspankin suositus neuvoston asetukseksi Euroopan keskuspankin soveltamista vähimmäisvarannoista (C4-0451/98 - 98/0808(CNS))

Suositus hyväksyttiin seuraavin tarkistuksin:

(Tarkistus 1)

Johdanto-osan 5 kappale

>Alkuperäinen teksti>

(5) toimiakseen tehokkaana välineenä rahamarkkinoiden hallintaan ja rahan määrän sääntelyyn liittyvissä tehtävissä on varantovelvoitteiden määräämisjärjestelmän oltava rakenteeltaan sellainen, että EKP voi joustavasti määrätä varantovelvoitteita osallistuvien jäsenvaltioiden talouden ja rahoitustoiminnan muuttuvissa olosuhteissa ja näiden mukaan; kiertomahdollisuuksien välttämiseksi EKP voi vaatia vähimmäisvarannon pitämistä taseen ulkopuolisista eristä johtuvista veloista, erityisesti niistä veloista, jotka ovat joko yksittäisiä tai liittyvät toisiin taseeseen kuuluviin tai sen ulkopuolisiin eriin ja jotka ovat verrattavissa taseeseen merkittyihin eriin,

>EP:n äänestyksessä hyväksytty teksti>

(5)

toimiakseen tehokkaana välineenä rahamarkkinoiden hallintaan ja rahan määrän sääntelyyn liittyvissä tehtävissä on varantovelvoitteiden määräämisjärjestelmän oltava rakenteeltaan sellainen, että EKP voi joustavasti määrätä varantovelvoitteita osallistuvien jäsenvaltioiden talouden ja rahoitustoiminnan muuttuvissa olosuhteissa ja näiden mukaan; kiertomahdollisuuksien välttämiseksi EKP voi vaatia vähimmäisvarannon pitämistä taseen ulkopuolisista eristä johtuvista veloista, erityisesti niistä veloista, jotka ovat joko yksittäisiä tai liittyvät toisiin taseeseen kuuluviin tai sen ulkopuolisiin eriin ja jotka ovat verrattavissa taseeseen merkittyihin eriin; taseen ulkopuolisten erien ja etenkin johdannaisinstrumenttien nopea kehitys vaatii, että ne sisällytetään varantovaatimusten laskentaperustaan ja että niiden ominaispiirteet otetaan huomioon asianmukaisella tavalla; tämä on toivottavaa vakauteen pyrkivän rahapolitiikan tukemiseksi, mutta se parantaa myös koko rahajärjestelmän vakautta,

(Tarkistus 2)

Johdanto-osan 5 a kappale (uusi)

>Alkuperäinen teksti>

>EP:n äänestyksessä hyväksytty teksti>

(5a) EKP ei ole vielä arvioinut johdannaisinstrumenttien sisällyttämistä; EKP:n on käsiteltävä aihetta tulevassa johdannaisinstrumentteja koskevassa tiedonannossa,

(Tarkistus 3)

Johdanto-osan 6 a kappale (uusi)

>Alkuperäinen teksti>

>EP:n äänestyksessä hyväksytty teksti>

(6a) vähimmäisvarantopolitiikka on tärkeä väline lyhyiden korkojen vakauttamisessa rahamäärän lisäämisen ja luotonannon valvonnan kautta etenkin, kun otetaan huomioon sähköiseen rahaan liittyvä mahdollinen tuleva kehitys, joka voi vähentää setelien käyttöä, mikä puolestaan vaikeuttaisi EKP:n toimintaa,

(Tarkistus 4)

1 artiklan 4 a alakohta (uusi)

>Alkuperäinen teksti>

>EP:n äänestyksessä hyväksytty teksti>

4a. korkojen maksamisella vähimmäisvarannoille EKP:n näille vähimmäisvarannoille määrittämiä korkoja;

(Tarkistus 5)

3 artiklan 3 a kohta (uusi)

>Alkuperäinen teksti>

>EP:n äänestyksessä hyväksytty teksti>

3a. Kun otetaan huomioon sähköisen rahan kehityksen merkitys, se on sisällytettävä vähimmäisvarantojen laskentaperustaan.

(Tarkistus 6)

4 artiklan otsikko

>Alkuperäinen teksti>

Velvoiteprosentit

>EP:n äänestyksessä hyväksytty teksti>

Velvoiteprosentit

ja korkojen maksaminen varannoille

(Tarkistus 7)

4 artiklan 2 a kohta (uusi)

>Alkuperäinen teksti>

>EP:n äänestyksessä hyväksytty teksti>

2a. EKP:n määrittämät vähimmäisvarannoille maksettavat korot ovat mahdollisimman lähellä markkinakorkoja.

(Tarkistus 8)

7 artiklan 3 a kohta (uusi)

>Alkuperäinen teksti>

>EP:n äänestyksessä hyväksytty teksti>

3a. Seuraamuksia ei sovelleta, jos laiminlyönti on ollut vääjäämätön ennalta arvaamattomista syistä tai jos laitos on lopettanut toimintansa.

Lainsäädäntöpäätöslauselma, johon sisältyy Euroopan parlamentin lausunto Euroopan keskuspankin suosituksesta neuvoston asetukseksi Euroopan keskuspankin soveltamista vähimmäisvarannoista (C4-0451/98 - 98/0808(CNS))(Kuulemismenettely)

Euroopan parlamentti, joka

- ottaa huomioon Euroopan keskuspankin suosituksen neuvostolle (EKP0002/98 - 98/0808(CNS)) ((EYVL C 246, 6.8.1998, s. 6.)),

- neuvoston kuultua sitä EY:n perustamissopimuksen 106 artiklan 6 kohdan mukaisesti (C4-0451/98),

- ottaa huomioon työjärjestyksensä 58 artiklan,

- ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön (A4-0332/98);

1. Hyväksyy Euroopan keskuspankin suosituksen parlamentin tekemin tarkistuksin;

2. Pyytää tulla kuulluksi uudelleen, jos neuvosto aikoo tehdä huomattavia muutoksia Euroopan keskuspankin suositukseen;

3. Kehottaa puhemiestään välittämään tämän lausunnon neuvostolle, komissiolle ja Euroopan keskuspankille.